CELEX: 22020D0336
Language: sk
Date: 2019-12-13 00:00:00
Title: Rozhodnutie Spoločného výboru EHP č. 318/2019 z 13. decembra 2019, ktorým sa mení príloha XIII (Doprava) k Dohode o EHP [2020/336]

5.3.2020   
               
               
                  SK
               
               
                  Úradný vestník Európskej únie
               
               
                  L 68/74
               
            
         ROZHODNUTIE SPOLOČNÉHO VÝBORU EHP
         č. 318/2019
         z 13. decembra 2019,
         ktorým sa mení príloha XIII (Doprava) k Dohode o EHP [2020/336]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2019/317 z 11. februára 2019, ktorým sa stanovuje systém výkonnosti a spoplatňovania v jednotnom európskom nebi a ktorým sa zrušujú vykonávacie nariadenia (EÚ) č. 390/2013 a (EÚ) č. 391/2013 (1), sa má začleniť do Dohody o EHP.
                  
               
                     (2)
                  
                  
                     Vykonávacím nariadením (EÚ) 2019/317 sa s účinnosťou od 1. januára 2020 zrušujú vykonávacie nariadenia Komisie (EÚ) č. 390/2013 (2) a (EÚ) č. 391/2013 (3), ktoré sú začlenené do Dohody o EHP, a preto je potrebné odkaz na nich v rámci Dohody o EHP vypustiť.
                  
               
                     (3)
                  
                  
                     Príloha XIII k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha XIII k Dohode o EHP sa mení takto:
            
                        1.
                     
                     
                        Za bod 66xj [vykonávacie nariadenie Komisie (EÚ) 2019/123] sa vkladá tento bod:
                        
                                    „66xk.
                                 
                                 
                                    
                                       32019 R 0317: vykonávacie nariadenie Komisie (EÚ) 2019/317 z 11. februára 2019, ktorým sa stanovuje systém výkonnosti a spoplatňovania v jednotnom európskom nebi a ktorým sa zrušujú vykonávacie nariadenia (EÚ) č. 390/2013 a (EÚ) č. 391/2013 (Ú. v. EÚ L 56, 25.2.2019, s. 1).
                                    Ustanovenia vykonávacieho nariadenia sa na účely tejto dohody vykladajú s týmito úpravami:
                                    
                                                a)
                                             
                                             
                                                Bez ohľadu na ustanovenia protokolu 1 k dohode sa výrazom „členský(-é) štát(-y)“ okrem významu vo vykonávacom nariadení rozumejú aj štáty EZVO.
                                             
                                          
                                                b)
                                             
                                             
                                                Pokiaľ ide o štáty EZVO, výraz „manažér siete“ odkazuje na manažéra siete vymenovaného Stálym výborom štátov EZVO.
                                             
                                          
                                                c)
                                             
                                             
                                                Pokiaľ ide o štáty EZVO, výraz „orgán na preskúmanie výkonnosti“ odkazuje na orgán na preskúmanie výkonnosti určený Stálym výborom štátov EZVO.
                                             
                                          
                                                d)
                                             
                                             
                                                V článku 14 ods. 1 sa dopĺňa tento pododsek:
                                                „Ak sú predmetom posúdenia plány a ciele výkonnosti, ktoré sa týkajú jedného alebo viacerých členských štátov EÚ a jedného alebo viacerých štátov EZVO, posúdenie vykoná v prípade štátu(-ov) EZVO Dozorný úrad EZVO a v prípade členského(-ých) štátu(-ov) EÚ Komisia. Komisia a Dozorný úrad EZVO v tejto veci spolupracujú s cieľom prijať zhodné postoje počas celého postupu stanoveného v tomto článku.“
                                             
                                          
                                                e)
                                             
                                             
                                                V článku 15 ods. 1 sa dopĺňa tento pododsek:
                                                „Ak sú predmetom posúdenia a preskúmania plány a ciele výkonnosti, ktoré sa týkajú jedného alebo viacerých členských štátov EÚ a jedného alebo viacerých štátov EZVO, posúdenie vykoná v prípade štátu(-ov) EZVO Dozorný úrad EZVO a v prípade členského(-ých) štátu(-ov) EÚ Komisia. Komisia a Dozorný úrad EZVO v tejto veci spolupracujú s cieľom prijať zhodné postoje počas celého postupu stanoveného v tomto článku.“
                                             
                                          
                                                f)
                                             
                                             
                                                V článku 18 ods. 1 sa dopĺňa tento pododsek:
                                                „Ak sú predmetom odôvodnenej žiadosti ciele výkonnosti, ktoré sa týkajú jedného alebo viacerých členských štátov EÚ a jedného alebo viacerých štátov EZVO, posúdenie vykoná v prípade štátu(-ov) EZVO Dozorný úrad EZVO a v prípade členského(-ých) štátu(-ov) EÚ Komisia. Komisia a Dozorný úrad EZVO v tejto veci spolupracujú s cieľom prijať zhodné postoje počas celého postupu stanoveného v tomto článku.“
                                             
                                          
                                                g)
                                             
                                             
                                                V článku 19 ods. 2 sa dopĺňa tento pododsek:
                                                „Ak sa plán výkonnosti siete vzťahuje na manažéra siete vymenovaného Komisiou aj na manažéra siete vymenovaného Stálym výborom štátov EZVO, Komisia a Dozorný úrad EZVO spolupracujú s cieľom prijať zhodné postoje.“
                                             
                                          
                                                h)
                                             
                                             
                                                V článku 19 ods. 1, 3 a 4 sa vzhľadom na štáty EZVO pod výrazom „Komisia“ v príslušných gramatických tvaroch rozumie „Dozorný úrad EZVO“ v príslušných gramatických tvaroch.“
                                             
                                          
                              
                  
                        2.
                     
                     
                        Text bodu 66xf [vykonávacie nariadenie Komisie (EÚ) č. 390/2013] a bodu 66wm [vykonávacie nariadenie Komisie (EÚ) č. 391/2013] sa vypúšťa s účinnosťou od 1. januára 2020.
                     
                  
         
            Článok 2
            Znenie vykonávacieho nariadenia (EÚ) 2019/317 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 14. decembra 2019 pod podmienkou, že boli doručené všetky oznámenia podľa článku 103 ods. 1 Dohody o EHP (*1), alebo dňom nadobudnutia účinnosti rozhodnutia Spoločného výboru EHP č. 317/2019 z 13. decembra 2019 (4), podľa toho, čo nastane neskôr.
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 13. decembra 2019
            
               
                  Za Spoločný výbor EHP
               
               
                  predseda
               
               Gunnar PÁLSSON
            
         
         
            (1)  Ú. v. EÚ L 56, 25.2.2019, s. 1.
         
            (2)  Ú. v. EÚ 128, 9.5.2013, s. 1.
         
            (3)  Ú. v. EÚ 128, 9.5.2013, s. 31.
         
            (*1)  Ústavné požiadavky neboli oznámené.
         
            (4)  Pozri stranu 72 tohto úradného vestníka.